Source: https://www.zoznam.sk/firma/docs/rules.html
Timestamp: 2018-01-22 18:28:30+00:00

Document:
Zmluva o poskytnutí služieb podľa týchto OP ("Zmluva") je uzatvorená (i) ak Zákazník vyplní a záväzne potvrdí formulár s údajmi potrebnými na vytvorenie Firemného profilu a vyjadrí súhlas s týmito OP alebo (ii) podpisom Zmluvy v písomnej forme.
Zákazník si sám vytvorí prístupové údaje do administračného rozhrania (prihlasovacie meno a heslo) alebo ich Zákazníkovi oznámi Zoznam formou elektronickej pošty. Obsah jednotlivých údajov v Katalógu firiem môže zadávať alebo meniť priamo Zákazník v administračnom rozhraní alebo úpravy vykoná na základe požiadaviek Zákazníka Zoznam.
Zákazník môže doobjednať ďalšie služby počas trvania zmluvy (i) online po prihlásení sa do služby Firemný profil, (ii) telefonicky (iii) emailom, (iv) písomnou Zmluvou.
3.1 Zákazník má možnosť vykonávať zmeny a úpravy svojho Firemného profilu po prihlásení sa do interného systému Katalógu. Prihlasovacím menom Zákazníka je IČO vrátane SK alebo CZ na začiatku; heslo si zadáva Zákazník sám podľa vlastného uváženia pri vytváraní Firemného profilu alebo mu heslo automaticky vygeneruje administračný systém; takto vytvorené heslo oznámi Zoznam Zákazníkovi na požiadanie na kontaktnú adresu uvedenú vo Firemnom profile.
3.2 Strata hesla: Ak osoba, ktorá žiada o vydanie hesla alebo o zrušenie Firemného profilu, nepreukáže dostatočným spôsobom, že je osobou oprávnenou konať v mene Zákazníka (napr. vo Firemnom profile alebo na internetovej stránke Zákazníka sa nenachádza emailová adresa, na ktorú žiada zaslať heslo, prípadne kontaktné telefónne číslo), Zoznam doručí nové vygenerované prístupové údaje na adresu sídla/miesta podnikania Zákazníka v písomnej forme.
Pri procese registrácie Zákazníka dochádza k uchovávaniu registračných informácií o osobách konajúcich v mene Zákazníka (ďalej aj ako „dotknuté osoby“) v rozsahu meno, priezvisko, email na pracovisko a telefónne číslo na pracovisko, ktoré súvisia s plnením pracovných povinností dotknutej osoby. Zákazník vyhlasuje, že poskytnutím osobných údajov dotknutej osoby nenaruší vážnosť, dôstojnosť a bezpečnosť dotknutej osoby, ktorá je jeho zamestnancom.
Prevádzkovateľ je oprávnený získavať osobné údaje, zhromažďovať a uchovávať ich v databáze, evidovať, využívať pri kontakte so Zákazníkom v súvislosti s poskytovaním služieb podľa týchto OP, ako aj vykonávať iné úkony spracovania osobných údajov, ktoré sú nevyhnutné na splnenie účelu spracovania.
Prevádzkovateľ je oprávnený sprístupniť osobné údaje Zákazníkovi a osobám konajúcim v mene Zákazníka, ku ktorému sú údaje dotknutej osoby ako kontaktnej osoby Zákazníka priradené. Prevádzkovateľ nevykonáva zverejnenie osobných údajov ani prenos osobných údajov tretím stranám.
Zákazník je povinný poskytnúť údaje jednej kontaktnej osoby. Súhlas je daný na dobu trvania zmluvy podľa týchto OP a platí aj počas času určeného osobitnými zákonmi na plnenie povinností prevádzkovateľa súvisiacich najmä s archiváciou a registratúrou. Súhlas je možné podľa zákona č. 122/2013 Z.z. kedykoľvek písomne odvolať.
Práva kontaktnej osoby - dotknutej osoby podľa § 28 zákona č. 122/2013 Z. z. o ochrane osobných údajov a o zmene a doplnení niektorých zákonov (ďalej len „zákon OOÚ“): Dotknutá osoba má právo na základe písomnej žiadosti od prevádzkovateľa vyžadovať:
a)	potvrdenie, či sú alebo nie sú osobné údaje o nej spracúvané;
b)	vo všeobecne zrozumiteľnej forme informácie o spracúvaní osobných údajov v informačnom systéme v rozsahu podľa § 15 ods. 1 písm. a) až e) druhý až šiesty bod zákona OOÚ; dotknutá osoba je oprávnená oboznámiť sa s postupom spracúvania a vyhodnocovania operácií v prípade podľa §28 ods. 5 zákona OOÚ;
c)	vo všeobecne zrozumiteľnej forme presné informácie o zdroji, z ktorého prevádzkovateľ získal jej osobné údaje na spracúvanie;
d)	vo všeobecne zrozumiteľnej forme zoznam jej osobných údajov, ktoré sú predmetom spracúvania;
e)	opravu alebo likvidáciu svojich nesprávnych, neúplných alebo neaktuálnych osobných údajov, ktoré sú predmetom spracúvania;
f)	likvidáciu jej osobných údajov, ktorých účel spracúvania sa skončil; ak sú predmetom spracúvania úradné doklady obsahujúce osobné údaje, môže požiadať o ich vrátenie;
g)	likvidáciu jej osobných údajov, ktoré sú predmetom spracúvania, ak došlo k porušeniu zákona;
a)	spracúvaniu jej osobných údajov, o ktorých predpokladá, že sú alebo budú spracúvané na účely priameho marketingu bez jej súhlasu, a žiadať ich likvidáciu;
b)	využívaniu osobných údajov uvedených v § 10 ods. 3 písm. d) zákona OOÚ na účely priameho marketingu v poštovom styku;
c)	poskytovaniu osobných údajov uvedených v § 10 ods. 3 písm. d) zákona OOÚ na účely priameho marketingu.
Dotknutá osoba na základe písomnej žiadosti alebo osobne, ak vec neznesie odklad, ďalej má právo u prevádzkovateľa kedykoľvek namietať a nepodrobiť sa rozhodnutiu prevádzkovateľa, ktoré by malo pre ňu právne účinky alebo významný dosah, ak sa také rozhodnutie vydá výlučne na základe úkonov automatizovaného spracúvania jej osobných údajov. Dotknutá osoba má právo žiadať prevádzkovateľa o preskúmanie vydaného rozhodnutia metódou odlišnou od automatizovanej formy spracúvania, pričom prevádzkovateľ je povinný žiadosti dotknutej osoby vyhovieť, a to tak, že rozhodujúcu úlohu pri preskúmaní rozhodnutia bude mať oprávnená osoba; o spôsobe preskúmania a výsledku zistenia prevádzkovateľ informuje dotknutú osobu v lehote 30 dní od doručenia jej žiadosti. Dotknutá osoba nemá toto právo iba v prípade, ak to ustanovuje osobitný zákon, v ktorom sú upravené opatrenia na zabezpečenie oprávnených záujmov dotknutej osoby, alebo ak v rámci predzmluvných vzťahov alebo počas existencie zmluvných vzťahov prevádzkovateľ vydal rozhodnutie, ktorým vyhovel požiadavke dotknutej osoby, alebo ak prevádzkovateľ na základe zmluvy prijal iné primerané opatrenia na zabezpečenie oprávnených záujmov dotknutej osoby. Dotknutá osoba na základe písomnej žiadosti alebo osobne, ak vec neznesie odklad, má právo kedykoľvek u prevádzkovateľa namietať voči spracúvaniu osobných údajov v prípadoch podľa § 10 ods. 3 písm. a), e), f) alebo g) zákona OOÚ vyslovením oprávnených dôvodov alebo predložením dôkazov o neoprávnenom zasahovaní do jej práv a právom chránených záujmov, ktoré sú alebo môžu byť v konkrétnom prípade takýmto spracúvaním osobných údajov poškodené; ak tomu nebránia zákonné dôvody a preukáže sa, že námietka dotknutej osoby je oprávnená, prevádzkovateľ je povinný osobné údaje, ktorých spracúvanie dotknutá osoba namietala, bez zbytočného odkladu blokovať a zlikvidovať ihneď, ako to okolnosti dovolia. Dotknutá osoba pri podozrení, že jej osobné údaje sa neoprávnene spracúvajú, môže podať Úradu na ochranu osobných údajov SR návrh na začatie konania o ochrane osobných údajov.

References: § 28
 § 15
 §28
 § 10
 § 10
 § 10